સોમવારે હાઈકોર્ટે અમદાવાદ પોલિસ કમિશનર અને ટ્રાફિક વડાને ટ્રાફિક સમસ્યાને લઈને આડા હાથે લીધા હતા. હાઈકોર્ટે કડક વલણ અપનાવતા ટીપ્પણી કરી હતી કે તમે નો પાર્કિંગના પાટીયાં મૂકી સંતોષ માનો છો, તમારી ઈચ્છા શક્તિ નથી કે આ સમસ્યા દૂર થાય. હાઈકોર્ટે શહેર પોલીસ કમિશનરને કહ્યું કે, તમે શહેરનું એક ચક્કર મારીને પાછા હાઈકોર્ટ આવો. તે ઉપરાંત હાઈકોર્ટે એએમસીની કામગીરી સામે નારાજગી વ્યક્ત કરી હતી અને જવાબદાર અધિકારીઓને સસ્પેન્ડ કરવાનું પણ કહ્યું હતું.